ועדת הכספים, כנסת 25, פרוטוקול מספר 10, 2022-12-12 00:00

משה גפני: אדוני שר החקלאות, היה דיון עכשיו על העלאת מחירי המים לחקלאות

משה גפני:  האם אתה יכול לומר לנו מה עמדתך לגבי העלאת מחירי המים במצב שבו נמצאת המערכת הפוליטית, המערכת הציבורית והחקלאות?      

עודד פורר: עמדתי, שלא השתנתה לא כשהממשלה כיהנה כממשלה מכהנת ולא כשאנחנו היום בממשלת מעבר, היא שאין שום צורך לייקר את המים לחקלאות

עודד פורר:  נציגי משרד החקלאות הונחו בדיון האחרון להתנגד או למחות

עודד פורר:  בסופו של דבר הם בחרו לצאת מהדיון ולמחות על עצם הדיון ועצם העלאת הנושא

עודד פורר:  אני חושב שלמועצת רשות המים אין סמכות היום, לא נכון שהיא תקבל את ההחלטה הזאת היום, צריך לחכות שתהיה ממשלה מכהנת

עודד פורר:  גם כשתהיה ממשלה, אין צורך להעלות את מחירי המים לחקלאות

עודד פורר:  בהסכם שסיכמנו עם נציגי החקלאים, יצרנו מנגנון מוסכם לגבי איך יפוצו החקלאים במידה ותהיה עלייה במחיר המים

עודד פורר:  על אף שנציגי הארגונים הסכימו בהתחלה להסכם אבל אחר כך חזרו בהם וההסכם לא נחתם, אנחנו מחויבים לו בכל מקרה

איתן ברושי: אני רוצה לשבח את שר החקלאות פורר

איתן ברושי:  הוקמה ועדה למי קולחין שאסף לוי מרכז

איתן ברושי:  הוועדה לא סיימה את עבודתה, לכן כל הדיון על מחיר המים הוא בניגוד להחלטת הממשלה שעדיין מכהנת

איתן ברושי:  אנחנו לא רוצים פיצוי, וגם לפי דעת ירום אריאב לא צריך פיצוי, אבל אם צריך להוציא כסף מהמדינה, למה דרך הארנק של החקלאי?      

עודד פורר: המשרד הרלוונטי הוא משרד האנרגיה והמים

עודד פורר:  רשות המים כפופה למשרד האנרגיה והמים, לא למשרד החקלאות

משה גפני: יש החלטה חד משמעית של ועדת הכספים לא לקיים את הדיון הזה של העלאת מחירי המים לחקלאות, לא לעשות שינוי

איתן ברושי: גפני, בתיקון 27 אתה ואני הוספנו את המשפט שאומר שפעם בשנה יימסר דוח לוועדת הכספים על מצב משק המים

איתן ברושי:  תחזור ותנהיג את זה, ואני מאחל לך בהצלחה

משה גפני: אנחנו עוברים להמשך הדיון על סכנת סגירת מחלבת רמת הגולן

משה גפני:  אני מקדם בברכה את שר החקלאות שביקשתי ממנו לבוא לדיון הזה

משה גפני:  אני מבקש משני ראשי המועצות, עוד לפני שהשר מתייחס, להגיד איפה אנחנו עומדים

משה גפני:  אתם מוניתם על ידי כדי לעקוב אחרי מה שקורה שם

דימי אפרצב: אדוני היושב ראש, תודה רבה

דימי אפרצב:  אני מברך על כך שוועדת הכספים עוקבת אחרי המשבר, לא נותנת לנושא הזה לדעוך

דימי אפרצב:  בית המשפט מינה נאמן למפעל

דימי אפרצב:  כרגע הוזרם תקציב על ידי בנק הפועלים ורשת שופרסל

דימי אפרצב:  יש איזה פתרון בטווח הקצר להמשך פעילות המפעל

דימי אפרצב:  אני נמצא בקשר עם הנאמן

דימי אפרצב:  יש התייחסות מאוד רגישה כלפי עובדים והתייחסות רגישה כלפי תהליכים

דימי אפרצב:  כל זה כרגע, אדוני היושב-ראש, תרופה לפרק זמן קצוב מאוד, מאוד קצר

דימי אפרצב:  צריך לתת מענה ארוך טווח, כדי שלמפעל הזה תהיה הרבה יותר אטרקטיביות במהלך מכירתו ליזם

דימי אפרצב:  סיוע ממשלתי יכול בהחלט למנוע את הקריסה של המפעל, אפילו לתת תקווה לפיתוח מאוד משמעותי

דימי אפרצב:  זאת סוגיה אחת

דימי אפרצב:  	הסוגיה השנייה פחות קשורה למפעל אבל כן קשורה לענף כולו

דימי אפרצב:  יש משקים קטנים שמספקים חלב לפי הגדרות והקצבות של מועצת החלב שכרגע נמצאים בדרמה לא פחות רצינית וללא שום טיפול

דימי אפרצב:  קריסה של המשקים הקטנים ברמת הגולן זה דבר שהוא בלתי אפשרי

דימי אפרצב:  בכל הסדר אפשרי יש חשש שהם יישארו בחוץ

דימי אפרצב:  צריך לדאוג לכך שבכל הסדר עתידי שיהיה הם ייכנסו פנימה, כדי שלא ייווצר מצב שהם יישארו עם הלשון בחוץ

חיים דרוקמן: בסוף נציל את המפעל, רק לא יישאר מי שיספק לו תוצרת חלב

חיים דרוקמן:  יש כאן 16 רפתנים שמייצרים 17 מיליון ליטר ונמצאים כרגע במשבר מוחלט

חיים דרוקמן:  כל יום שעובר החוב שלהם גדל, כי הם ממשיכים להאכיל את הפרות, ממשיכים לשלם לווטרינר, ממשיכים לשלם למשאית החלב

חיים דרוקמן:  הקריסה יכולה לקרות כל רגע

חיים דרוקמן:  מדובר על 16 רפתנים שהולכים לקרוס

חיים דרוקמן:  הסכום הוא 5

חיים דרוקמן: 2 מיליון שקל בשביל להציל אותם

חיים דרוקמן:  בשבוע שעבר היינו כאן עם רשות הדואר, דובר על 580 מיליון

חיים דרוקמן:  אדוני, קצת פרופורציות

חיים דרוקמן:  מדובר כאן ב-16 רפתנים שמעסיקים סביבם מעגל שלם

משה גפני: 	אתה רוצה לשכנע אותנו שלא היינו צריכים לתת לדואר?   

חיים דרוקמן: אני לא אומר שלא צריך לתת לדואר, אני אומר שצריך לתת לרפתנים האלה, להציל אותם כדי להציל גם את המחלבה

דימי אפרצב: בזמן קצר טווח ההסתדרות הכללית הייתה שותפה משמעותית עם חצי מיליון שקל – לא דבר מובן מאליו באירועים מהסוג הזה

גלילה הורנשטיין: מיליון שקל

משה גפני: מועצת החלב השתתפה בעניין הזה?     

אלי גורנו: מועצת החלב לא יכולה להשתתף במימון

אלי גורנו:  היא לקחה על עצמה את שיווק החלב בשבועיים עד שתנובה נכנסה לעניין

אלי גורנו:  העברנו עכשיו כסף על השבועיים האלה לכל היצרנים

משה גפני: הנאמן, בבקשה

אהוד גינדס: 	בית המשפט מינה אותנו לצורך השיקום

אהוד גינדס:  החזרנו את העסק לפעילות, והחברה חזרה לפעול בכל מגוון המוצרים שלה, מול כל הלקוחות שלה

אהוד גינדס:  כל הלקוחות העיקריים שיפרו את המחיר, חלק מהם אף הקדימו תשלומים על מנת לאפשר לנו הון חוזר לצורך הפעילות

משה גפני: המחלבה ברמת הגולן חזרה לפעילות מלאה?         

אהוד גינדס: 	נכון

אהוד גינדס:  אנחנו נפתח חדר מידע אם נרצה להביא משקיע איכותי על מנת שיזרים הון לחברה

אהוד גינדס:  אם אנחנו רוצים לראות פה עסק לטווח ארוך, לא משהו לטווח קצר, צריך - -     

משה גפני: כל הנושא הזה הוא לטווח הקצר

משה גפני:  בטווח הארוך יכולה להיות נפילה ממש

אהוד גינדס: לעסק הזה יש פוטנציאל כלכלי, כי יש שם ידע, יש שם מוניטין

אהוד גינדס:  אפשר להעמיד את החברה על הרגליים, אבל לצורך זה צריך להשקיע השקעות לא מבוטלות בתחזוקת הציוד הקיים, בתוספת קווי ייצור חדשים שיתאימו לבקרת איכות, למוצרים חדשניים כפי שנדרשים היום

אהוד גינדס:  החברה לא יכולה להישען על מוצרים שהערך המוסף שלהם הוא נמוך, כמו חלב גולמי

אהוד גינדס:  צריך להתמקד בגבינות

אהוד גינדס:  אם אנחנו רוצים להסתכל על העסק הזה לטווח ארוך, צריך להשקיע פה כמה עשרות מיליוני שקלים

אהוד גינדס:  בטווח הזמן הקצר יש בעיה של הרפתנים

אהוד גינדס:  להבדיל מספקים אחרים, בנקים או נושים אחרים, מדובר כאן בספקים שלא יכולים לפזר את הנזק כי הם עבדו רק עם המחלבה, הם בשרשרת הייצור של המחלבה

אהוד גינדס:  הם מוצאים את עצמם במצב מאוד בעייתי

אהוד גינדס:  עוד אין להם ציוד שאנחנו יכולים לתמוך בו

אהוד גינדס:  כל מה שאני יכול לעשות זה לעשות מהם קניות חדשות, אני לא יכול לשלם להם חוב עבר

אהוד גינדס:  אם אפשר לסייע להם בעניין הזה, זה יהיה מעולה

ינון אזולאי: צריך להחזיר להם את מה שהוציאו, כי בלי זה הם לא יכולים להתקדם הלאה

ינון אזולאי:  אתה מסתכל לטווח רחוק, וזה בסדר, השאלה איך אנחנו מסתכלים על העבר של השישה מיליון

ינון אזולאי:  אני מבין שכנאמן אתה הולך קודם כל לגדולים

אהוד גינדס: לא אמרתי את זה

ינון אזולאי: זאת התוצאה, כי בסופו של דבר השישה מיליון שקלים האלה יכולים להפיל אותם גם לטווח הארוך

אהוד גינדס: הבעיה בחדלות פירעון היא לא שלא רוצים לשלם להם, הבעיה היא שאין מקור לשלם להם

אהוד גינדס:  באמצעים הדלים שיש לי אני משתמש על מנת להפעיל את המחלבה

ינון אזולאי: מאיפה אתה לוקח היום את החלב - מאותם רפתנים?     

אהוד גינדס: לא, היום הקניות נעשות דרך תנובה

אלי גורנו: החלב היום מגיע מתנובה

אלי גורנו:  כל כמות שהם מבקשים הם מקבלים מתנובה, ואנחנו, מועצת החלב, אחראים לוודא שהכל נעשה כמו שצריך

ינון אזולאי: מה קורה עם אותם רפתנים?         

אלי גורנו: הרפתנים היום משויכים לתנובה

ינון אזולאי: את מה שהם לקחו עד עכשיו אתם ממשיכים לקחת מהם? אם אתה לוקח מהם, נדע מפה להבא, אבל מה קורה עם השישה מיליון? אתה לא מגדיל יותר את מה שאתה לוקח מהם בשביל לכסות להם אחורה

ינון אזולאי:  אם היית בא ואומר לי: "שמע, אני מגדיל להם כי תנובה לוקחת מהם לעוד מקומות", הייתי אומר: "בסדר, מכסים להם בדרך אחרת, כשיגיע הנאמן הוא יעשה סדר", אבל אתה ממשיך לקחת אותו דבר, אולי פחות, ובנוסף להכל אתה אומר: "אני לוקח מהם, אבל על הבור שנשאר להם הם ימשיכו לשלם ריביות, ימשיכו להתגלגל איתו"

ינון אזולאי:  מה שיקרה זה שיום אחד תגיד תנובה: גם את זה אין לי מה לתת

משה גפני: קיימנו שני דיונים

משה גפני:  היה דיון על העלאת מחיר החלב ודיון על המחלבה ברמת הגולן, על הסגירה

משה גפני:  אני שמח שהסגירה נמנעה

משה גפני:  שלום אטד, יושב ראש ועד העובדים, בקשה

שלום אטד: כולם פה מדברים על מספרים, אבל אני רוצה קצת לגעת בפן האנושי

שלום אטד:  בדיון הקודם הבהרנו איך העובדים מרגישים לגבי כל הנושא של סגירת המחלבה

שלום אטד:  נכון, המחלבה לא נסגרה, בימים האחרונים היא באמת חזרה לפעילות מלאה, אבל עדיין יש קשיים, עדיין אנחנו נתקלים באתגרים מאוד קשים

שלום אטד:  השאלה איך אנחנו רואים את זה בטווח של כמה שנים טובות קדימה, לא בטווח הקצר של חודשיים או שלושה

שלום אטד:   אני רוצה להתייחס למה שאמר השר בפעם הקודמת לגבי הניהול

שלום אטד:  אם נדע לנהל נכון, לתכנן נכון, לדעת להכניס טכנולוגיה חדשה, לדעת להכניס פרודוקטים חדשים, מוצרים חדשים ורווחיים שיהיו ייחודיים למחלבות רמת הגולן, עם חיסכון תפעולי, אני חושב שבזה נוכל להבטיח עתיד טוב יותר לעובדים שלנו ברמת הגולן ובפריפריה

משה גפני: אני שמח שהפעם יש יותר חיוך על הפנים שלך

משה גפני:  הסיפוק הכי גדול בשבילי זה לראות שעובדים שהיו בסכנה של ללכת הביתה חזרו לעבודה - זה יותר חשוב מכל דבר אחר

משה גפני:  סגן השר שוסטר, בקשה

אלון שוסטר: אדוני היושב ראש, אני מלא התפלאות והתרגשות מהאמפתיה האדירה ומהערכיות שאתה מייחס למשימה של חקלאים בספר, בפריפריה - כך צריך להיות, ואני מקווה שהוועדה הזאת גם בהמשך תהיה עוגן לראייה כוללת ומיטיבה לכולנו

אלון שוסטר:  כולם עושים את מה שצריך כרגע, נכון לעכשיו - הממשלה שמרה על מחירים בפיקוח, והמפעל עשה כמיטב יכולתו כאשר הוא מכר בזול, במחירים בעייתיים ומינה נאמן כדי לשפר את המציאות

אלון שוסטר:  החקלאים ששים להמשיך לעבוד במחיר של חמישה מיליון שקל – מדובר על פרומיל, פחות מהתקציב

אלון שוסטר:  צריך למצוא את הדרך כדי לסייע

אלון שוסטר:  כל שקל מסייע גם למחלבה וגם לרפתנים שהם כרגע החוליה החלשה במערכת שאני מאמין שתתייצב

ניסים ואטורי: הרפתנים שיושבים פה הם מלח הארץ, הם בעצמם חולבים

ניסים ואטורי:  בכל הסדר שלא יהיה צריך לחשוב איזה חלק הולך לרפתנים, לא להשאיר אותם בסוף לאיזה שהוא הסדר, כי זה יפרק אותם

ניסים ואטורי:  המטרה שלנו היא לבוא ליצרן הקטן, לחקלאי הקטן בקצה, לפתור גם את הבעיה שלו, אחרת הוא יידפק עם הפרנסה

ניסים ואטורי:  בכל פתרון שאנחנו נותנים אנחנו צריכים לראות איפה החלק של הרפתנים

ניסים ואטורי:  אלה לא אנשים שיש להם עודף של כספים, מדובר על אנשים שחולבים בעצמם, מקבלים את הכסף ומכניסים לבנק

ניסים ואטורי:  יש להם גם חוב לאספקת המזון לפרות

משה גפני: אבי גבאי, ההסתדרות

אליהו גבאי: 	אני רוצה לדבר על 100 המשפחות שמרוויחות קצת מעל שכר מינימום, 100 עובדים שאם יסגרו את המחלבה ולא תימצא להם אלטרנטיבה להמשיך לעבוד - חלקם עובדים 37 ו-38 שנים – הם ייזרקו לרחוב, לא יהיה להם איפה לעבוד

אליהו גבאי:  אנחנו צריכים למצוא משאבים ממשרד הכלכלה, ממשרד האוצר, ממרכז ההשקעות

אליהו גבאי:  חייבים לעשות הכל כדי להגן על המחלבה ועל הרפתנים

אליהו גבאי:  אני בעד הרפתנים, גם הם מתפרנסים מיגיע כפיהם, אבל לעובדים מחצור, מקרית שמונה, מקצרין ומיישובי הדרוזים יהיה הרבה יותר קשה למצוא עבודה

משה גפני: אדוני שר החקלאות, בבקשה

עודד פורר: תודה, אדוני היושב ראש

עודד פורר:  לפני שבועיים כשקיימנו את הדיון פה באתי ואמרתי לך שכשר פיתוח נגב-גליל וכשר החקלאות אין מצב שניתן למחלבה ליפול, אנחנו נדע למצוא את הדרך ללוות אותה בדרכים שעומדות לרשותנו

עודד פורר:  צריך להבין שאנחנו נמצאים בתוך סד של דברים שבו צריך לפעול במסגרות חוקיות שעומדות לרשותנו

עודד פורר:  מאז ועד היום קיימנו מספר דיונים עם כולם בניסיון להציע מגוון רחב של פתרונות

עודד פורר:  אני שמח שהמחלבה לא נסגרה ולא תיסגר, וגם שמחתי לשמוע את דברי הנאמן שאומר שהוא רואה למחלבה הזאת היתכנות כלכלית בתכנית הבראה ובניהול נכון

עודד פורר:  אני מצטרף לגמרי למה שאמר יושב ראש ועד העובדים – לא צריך להפוך אותה למפעל חסד, כי היא לא מפעל חסד, היא מפעל שיכול להיות רווחי ברמת הגולן, אפשר למצוא לה את הנקודות הכלכליות

עודד פורר:       הענף הזה הוא ענף מורכב, כי יש את הרפתנים ויש את המחלבה, שני גורמים שונים שלכל אחד יש את הבעיות השונות שלו, לכן הפתרונות שמתאימים למחלבה הם לא בהכרח הפתרונות הנכונים לרפתנים

עודד פורר:  אני אתחיל דווקא מהמחלבה, כי זה איזה שהוא בסיס

עודד פורר:  יש את האפשרות של קרן עסקים במצוקה מהמדינה, לא מהבנק, שתהיה רלוונטית למחלבה

עודד פורר:  מצאנו שיש ניצול לא נכון של כספי המחלבה בקולות קוראים, בהשקעות פתוחות שטרם נוצלו

עודד פורר:  יש תקציב שקיים במשרד הכלכלה שטרם נוצל והוא באישור עד אפריל 2023

עודד פורר:  יש להם כתב אישור של שישה מיליון שקל להרשאות שהם ניצלו מתוכו רק שניים וחצי מיליון שקל

משה גפני: אתם יודעים מזה?     

אהוד גינדס: לא

עודד פורר: מאז שנכנסה המחלבה להקפאת הליכים יש סדר נושים קבוע בחוק

עודד פורר:  המצב הוא שהרפתנים נמצאים בסוף סדר הנושים שאמורים לקבל את הכסף

עודד פורר:  המדינה לא יכולה להיכנס בנעלי החוק ופתאום להגיד: עכשיו אנחנו פועלים בניגוד לחוק ונותנים להם כסף כאילו הם הראשונים או השניים

עודד פורר:  ניתן לשנות את החוק, מה שאני חושב שהוא לא סביר

עודד פורר:  הם מסובסדים בדרך אחרת, בין אם זה באמצעות זה שהשוק הוא סגור, בין אם זה באמצעות זה שהשוק הוא מתוכנן

עודד פורר:  יש את מועצת החלב, יש את התאחדות מגדלי הבקר

עודד פורר:  יש פה סכום שהוא לא סכום גדול

עודד פורר:  בתוך התהליכים האלה צריך גישור

עודד פורר:  טוב שמועצת החלב אפשרה ויצרה את המנגנון שתנובה תרכוש מהם את החלב באופן מיידי, תיתן להם את העוגן הזה

עודד פורר:  אני מניח שהרפתנים יגידו: אנחנו רוצים להמשיך למכור לתנובה, אנחנו עם התזרים מול תנובה יודעים לעבוד מול הבנקים בצורה אחרת

עודד פורר:  אני מניח שהרפתנים יעדיפו להמשיך לעבוד מול תנובה, לא ישירות מול מחלבות רמת הגולן

עודד פורר:  הדבר הנכון בתוך האירוע הזה הוא ערבות הדדית של הארגונים

עודד פורר:  כששיש שוק מתוכנן, כשיש ארגונים ויש מועצות, אני יכול לתת את זה מענף אחר

עודד פורר:  בענף הלול, למשל, מועצת הלול יודעת לתת תקציב למגדלי הביצים כשיש איזה שהן פגיעות שלא מכוסות באמצעות החקיקה

עודד פורר:  תחת האירוע פה כולם צריכים להתכנס, כל מי שיכול בתוך המסגרת הזאת לסייע לרפתנים לעבור את התהליך הזה

עודד פורר:  תקציב המדינה מוגבל בחוק, אני לא יכול לתת ולחלק בכל מקום, כי מחר יבוא אלי בית מלון או צימר ברמת הגולן שגם פשט את הרגל, ויגיד לי: תעזור לי

עודד פורר:  אנחנו צריכים לייצר את המבנה הנכון שבאמצעותו העסק הזה יעבוד

משה גפני: 	הדיון שלנו עכשיו הוא על המחלבה

משה גפני:  אנחנו שמחים על זה שהיא לא נסגרה, אבל לגבי הטווח הארוך אנחנו נמשיך את המעקב

משה גפני:  על הנושא של הרפתנים נקיים דיון

ינון אזולאי: הנאמן, יש חלב שקיבלתם מהרפתנים בשווי של שישה מיליון - האם שילמתם עליו לרפתנים?     

אהוד גינדס: באירוע של חדלות פירעון - -     

ינון אזולאי: האם שילמת או לא שילמת?     

משה גפני: התשובה היא לא

ינון אזולאי: אני לא מבין מה זה חדלות ומה זה פירעון, אני מבין שיש לאנשים חדלות אוכל

ינון אזולאי:  האם שילמת, כן או לא?     

אהוד גינדס:  לא שילמתי על החלב, לא שילמתי על חומרי הגלם שאיתם אני מתניע את התהליך

ינון אזולאי: אתה מתניע עם המסכנים את התהליך

אהוד גינדס: מאיפה אתה רוצה שנשלם את הכסף?     

ינון אזולאי: מה עשית עם החלב? זרקת אותו?     

אהוד גינדס: חוקית זה לא אפשרי

ינון אזולאי: אני לא מבין משפטים, אני מבין בכיס של אותו אחד

חיים דרוקמן: מתוך 5

חיים דרוקמן: 2 מיליון 60% זה חוב של הרפתנים למרכזי המזון

חיים דרוקמן:  אם הם לא ישלמו למרכזי המזון, יפסיקו להם את האוכל

חיים דרוקמן:  פרה לא יודעת לתת חלב בלי אוכל

משה גפני: אין דרך לשלם את הכסף הזה?     

עודד פורר: הרפתנים הם חלק מקבוצה מאוד משמעותית במדינת ישראל

עודד פורר:  אני יכול לתת הלוואה בערבות מדינה ולדאוג לכך שהמחלבה תעבוד

עודד פורר:  אתה לא יכול להיות רפתן מחר, גם אם תרצה, אתה צריך להיכנס לתוך האגודה הזאת כדי להיות רפתן

עודד פורר:  גם האגודה הזאת יודעת לתת, בדיוק כמו שההסתדרות באה ונתנה משהו לטובת העובדים

ליאור שמחה: יש לנו כ-700 רפתות

ליאור שמחה:  אנחנו תומכים בערבות הדדית, אנחנו גם מנסים לגייס כסף מכל הרפתנים כדי לתמוך ברפתני רמת הגולן, אבל זה בלתי סביר שהנאמן קיבל את המלאי בכסף מאיתנו ומכר אותו כדי להפעיל את המחלבה ולשלם לנושים שהם הרבה לפנינו

ליאור שמחה:  כשאומרים שלכולנו יש אחריות, זה אומר שזו גם אחריות המדינה, גם אחריות מועצת החלב וגם אחריות שלנו

ליאור שמחה:  נדמה שמי שבורח מאחריות זו המדינה, לא אנחנו

ליאור שמחה:  באנו הנה כדי להגיד למחוקקים: גם אם החוק לטובתכם, צריך לזכור שיש אנשים שחייבים את הכסף הזה, שיש אנשים שלא משלמים למרכזי המזון, שיש לו מעט משפחות שקורסות

משה גפני: אני מקבל את מה שהשר אמר לגבי המחלבה

משה גפני:  אנחנו נקיים דיון נפרד לגבי הנושא הזה של הרפתנים, כיוון שאבסורד שאין כדוגמתו הוא שהמדינה עומדת מהצד במקרה הזה

עודד פורר: היא לא עומדת מהצד

משה גפני: המדינה לא עושה מספיק בעניין של הרפתנים

משה גפני:  אם צריך לשנות חקיקה בעניין הזה, צריך לשנות חקיקה

דימי אפרצב: נושא הדיון הוא מחלבות רמת הגולן

דימי אפרצב:  אני חס וחלילה לא מזלזל בעניין של הרפתנים, יש גם תושבי קצרין בתוכם, אבל אני מאוד מבקש שיהיה מתווה של יציאה מהמשבר לגבי מחלבות רמת הגולן

דימי אפרצב:  המחלבות לא יוכלו לצאת מהמשבר ללא סיוע של הממשלה

דימי אפרצב:  אני ממליץ שיוקם צוות בין משרדי של משרד הכלכלה ומשרד האוצר שיוכל ללוות את הנאמן כדי לייצר מתווה ברור מול תכנית מסודרת

דימי אפרצב:  אני יודע שפקידי ממשלה יודעים לייצר יופי של תכניות

משה גפני: אני פונה לשר החקלאות, היות והוא זה שעומד בעניין הזה, שידבר עם משרד הכלכלה על-מנת לעשות מתווה כזה

עודד פורר: אנחנו שם

עודד פורר:  סמנכ"ל המשרד שלי ישב יחד עם המנכ"לית עם הגורמים הרלוונטיים

עודד פורר:  נתתי פה חלק מהפתרונות שמצאנו מהשטח, זאת עבודה שוטפת

דימי אפרצב: אנחנו נשמח, השר, שנוכל עם הנאמן להגיע בשביל ללמוד את הנושא ממש בשבוע הקרוב

עודד פורר: אין בעיה

משה גפני: אני שמח על זה שהמחלבה לא נסגרה, אבל אנחנו נעקוב אחרי זה

משה גפני:  אני מקווה שלא יצטרכו את העזרה שלנו

משה גפני:  תודה רבה

משה גפני: שינויים בתקציב לשנת 2022

משה גפני:  פנייה מספר 201-202

גלעד קריב: הפנייה כוללת תקצוב של 1,800 אלפי ש"ח במזומן, 47,370 אלפי ₪ בהוצאה מותנית ו-148,487 אלפי ₪ בהרשאה להתחייב, לפי החלוקה הבאה: תכנית 33-01-02 – תקצוב של 14,150 אלפי ₪ במזומן

ינון אזולאי: אני רואה שהכסף עבר מרשויות פיקוח

גלעד קריב: 1

גלעד קריב: 8 מיליון מרשות הבדואים

גלעד קריב:  הרשות נמצאת בסעיף 54, תחת רשויות פיקוח

גלעד קריב:  התקציב הזה עובר בגלל השתתפות בהוצאות מחשוב של רשות הבדואים שכרגע רוכבות על המחשוב של משרד החקלאות

ינון אזולאי: מאיזה סעיף זה נלקח ברשות הפיקוח?     

גלעד קריב: 54

ינון אזולאי: במה פגענו שם?     

גלעד קריב: לא פגענו

גלעד קריב:  רשות הבדואים מעבירה כסף למשרד החקלאות בגין הוצאות מחשוב

ינון אזולאי: בתכנית מס' 1 יש 12,000 עבור הוצאות תפעול

ינון אזולאי:  בוא נבהיר שזה כסף קואליציוני

גלעד קריב: הכסף הקואליציוני הוא בתכנית 33-06-03 – פעילות נגד צער בעלי חיים, תשעה מיליון שקלים לסירוס ועיקור חתולי רחוב

ינון אזולאי: בתכנית מס' 3 יש כפל של אותו סעיף

גלעד קריב: אתה מדבר על שפעת עופות?     

ינון אזולאי: כן

גלעד קריב: בשפעת העופות יש שני סוגים של תקציב - יש תקציב לשיפוי החקלאי מכוח חוק מחלות בעלי חיים בגין העופות שהשמידו, ויש תקציב לתפעול, לפעילות המקצועית של משרד החקלאות

גלעד קריב:  אותם וטרינרים שבאים עם החליפות לפנות את העופות - זה הכסף הזה

ינון אזולאי: בגלל זה כל אחד בתכנית אחרת?     

גלעד קריב: בדיוק

גלעד קריב:  אחד זה הפיצויים, אחד זה הפעילות של המשרד

ינון אזולאי: לגבי סירוס החתולים, תכנית מס' 4, זה היה על תקציב 2022, נכון?     

גלעד קריב: נכון

ינון אזולאי: ב-2022 סירסו חתולים?     

קריאה: התקציב הזה הוא תקציב קואליציוני שהתקבל לשנים 2021-2022

קריאה:  התקציב של 2021 בוצע, התקציב של 2022 טרם חויב

קריאה:  אנחנו מחכים להעברה הזאת כדי לחייב אותו לרשויות

ינון אזולאי: כלומר, לא פעלתם בפועל

קריאה: מדובר בקולות קוראים לרשויות המקומיות

ינון אזולאי: בוצע הכסף?     

קריאה: אנחנו צריכים לחייב אותו לרשויות המקומיות

קריאה:  אנחנו מחכים לאישור של הוועדה על מנת לחייב את הכסף, להוציא כתבי אישור לרשויות

יצחק שמעון וסרלאוף: בתכנית מס' 5, תקצוב של 826 אלפי ₪ לשמירה ואבטחה של מוסד ציבורי, באיזה מוסד ציבורי מדובר?     

קריאה: זה מוסד ציבורי שהוקם מתוקף חוק ההתנתקות, על בסיס הסכמים והחלטות של הוועדה המיוחדת

יצחק שמעון וסרלאוף: על איזה מוסד ציבורי מדובר?     

קריאה: נדמה לי שזה מוסד שהיה אמור להימסר לעמותת "תורת החיים"

יצחק שמעון וסרלאוף: איפה עומד הטיפול במפוני גוש קטיף? הסתיים הטיפול?     

קריאה: זה ממש בישורת האחרונה של התיקים האחרונים

קריאה:  זה הסכמים שעוד צריכים להימסר, אבל כמעט ולא נשאר שם שום דבר

גלעד קריב: בשנה הבאה תהיה פעילות

גלעד קריב:  ב-2024 יכול להיות שתהיה פעילות קטנה

גלעד קריב:  זה ממש ממש בסוף

ינון אזולאי: מי בעד פנייה 201-202, מי נגד?     

ינון אזולאי: פנייה מס' 201-202 אושרה

ינון אזולאי: בקשת עודפים מס' 33-006

גלעד קריב: פנייה 33-006 נועדה לתקצב עודפי תקציב משנת 2021 לשנת התקציב 2022 בסך של 78,041 אלפי ₪, לפי התכניות הבאות: 33-01-02 – 38,514 אלפי ₪, תכנית 33-02-02 – 4,088 אלפי ₪, תכנית 33-06-02 – 29,717 אלפי ₪, תכנית 33-06-03 – 3,823 אלפי ₪ ותכנית 33-09-01 – 1,899 אלפי ₪

גלעד קריב:  מי בעד, מי נגד?     

גלעד קריב: בקשת עודפים מס' 33-006 אושרה